TÄMÄ TARINA PERUSTUU TOSITAPAHTUMIIN.
- Sepä on hieno. - Kyllä. On tosiaan.
Kiitos.
No niin. Jo riittää tälle päivälle.
Katso, että poistat suojakankaan ennen kuin lähdet.
Tuo kuulostaa hyvältä! Kyllä, sir!
Rikoin tämän ja jätän sen näin.
Varmista paikkasi taivaassa.
- Hyvää työtä, nuori mies. - Kiitos, mr Rodette.
Isäsi on ollut hyvä opettaja.
Kun rakennusala elpyy, kyvyillesi on kysyntää.
Kiitos, sir.
Ei se mitään. Voin odottaa palkkapäivään.
Olen pahoillani. Muilla on perhe elätettävänä.
Mutta olet hyvä työntekijä.
- Pidän työstäsi. - Hyvä.
Onpa omituinen tapa näyttää se.
Huomenta.
- Sanoinhan, että järjestäisin jotakin. - Niin sanoit.
Kiitos. Olet hyvä tyyppi.
- Mutta sanopa, miksi... - Huomenta.
Miksi lääkäri palkkaisi kirvesmiehen?
Koska kyse on vain hanttihommista.
Et tule pitämään työstäsi.
- Oliko palkka 12 dollaria viikossa? - Kyllä.
- Pidän siitä jo nyt. - Hyvä sitten.
KOELABORATORIO
Tri Blalock, tässä on Vivien Thomas.
Vivien! Sehän on tytön nimi.
Äitini oli varma, että saisi tytön.
Siksi hän valitsi nimen aikaisin ja piti sen.
Jo vain.
- Hauska tavata, sir. - Sano minua tohtoriksi.
Ja sano tälle tohtorille, että hänen teoriansa ovat hyviä ja että rukoilen hänen puolestaan.
- Kyllä, tohtori. - Mutta minä rukoilen potilaiden puolesta.
Seuraa minua.
- Täällä minä teen työtäni. - Mitä te teette?
Olen tutkija.
Teemme aluevaltauksia
käyttämällä löytökoiria.
Ne ovat herttaisia, mutta älä kiinny niihin liikaa.
Ne palvelevat jaloa tarkoitusta.
Koirien häkit siivotaan kahdesti päivässä.
Laboratorio siivotaan joka aamu.
Helppoja hommia, mutta edeltäjillesi ne olivat liikaa.
Pystytkö siihen?
- No? - No, mitä?
Älä viitsi. Saitko paikan?
Sinä sait sen. Sinun on täytynyt saada se.
- Teetkö töitä sairaalassa? - Teen.
Sepä hauskaa. Kaikki näkevät, miten fiksu olet.
En tiedä, kuinka fiksu pitää olla osatakseen siivota.
Pomoni tuntui hiukan oudolta, mutta hän on lääkäri.
Niin, hän on lääkäri. Muista pitää silmäsi auki.
- Voimme nyt mennä naimisiin. - Niin.
Toteuttaa kaikki suunnitelmamme.
Tohtori...
..ja mrs Thomas.
- Vivien. - Huomenta, sir.
- Sanoitko olevasi kirvesmies? - Sanoin.
- Kävitkö lukion? - Kyllä. Minulla on päättötodistus.
Yritän päästä ensi vuonna Tennesseen yliopistoon
lukemaan lääkäriksi.
Epätavallinen haave kirvesmiehelle.
Olen halunnut lapsesta asti lääkäriksi.
Minulla oli jo melkein rahat säästössä, mutta sitten alkoi hidastuslakko.
Nuo tuolla ovat Van Slyke-Neill -painemittareita. Osaat siis käsitellä sahaa.
- Olen osannut 12-vuotiaasta asti. - Kerro siitä.
Kun isä sahasi puuta, hän merkitsi siihen ensin viivan, sir.
Sano minua tohtoriksi. Isäsikin on siis timpuri.
- Mitä hän ajattelee haaveistasi? - Hän tietää, että olen tehnyt päätökseni.
Miksi noita laitteita työpöydällä sanotaan?
Van Slyke-Neill -kaasumanometreiksi, sir, tohtori.
Aivan totta.
Vanderbilt ei ehkä ole järin suuri paikka,
mutta aion saattaa sen lääketieteen kartalle.
Tutkin traumaattista sokkia.
Se pahus tappaa tuhansia ihmisiä joka vuosi,
eivätkä lääkärit tiedä, mitä sille tehdä.
Näytä minulle kätesi.
Nosta tuo.
Nyt vasemmalla kädellä.
Hyvä.
Anteeksi, Vivien. Tri Blalock haluaa sinun käyttävän tätä.
- Kiitos. - Näkemiin.
Mitä isoisäni teki?
Sillä ei ole mitään tekemistä lakkoiluni kanssa.
Tiedätkö, mitä isoisäni teki?
Tiedän.
Hän poimi puuvillaa Mississippissä. Olen kuullut sen sata kertaa.
Isoisäni oli jonkun omaisuutta.
Ei tuota tuolia tai pöytää kummempi.
Hänen pojastaan tuli vapaa mies 15-vuotiaana.
Hän kasvatti minut, vaikka oli käynyt tuskin alakoulua loppuun.
Nyt poikani valmistuu yliopistosta ja ryhtyy opettajaksi.
Älä siis väitä, etteivät asiat voi parantua.
Asiat parantuvat vain niitä muuttamalla.
Jos en tee jotain, kuolen ennen kuin saan saman palkan kuin valkoiset opettajat.
Vivien, sinä tiedät, että olen oikeassa.
Hyvä on, Harold, odota nyt. Minun pitää lukea.
Meidän on tiedettävä Brutuksen paino ennen sen nukuttamista.
Se painaa 18,4 kiloa.
552 milligrammaa barbituraattia
nukuttaa sen kolmeksi tunniksi, jos imeytymisvauhti on tasainen.
Koiria! Millainen lääkäri hän on?
Kun harjoittelee koirilla, voi auttaa ihmisiä.
- Se tuntuu karmealta. - Ei se niin kauheaa ole.
Sisuskaluissa näkyvät kaikki värit, vaaleanpunaisen, sinisen ja punaisen sävyt.
Se on kaunista, Clara. Siellä on elämän lähde.
Mitä täällä tapahtuu?
Avatkaa.
- Anteeksi. Mitä on tekeillä? - Pankki on kiinni.
- Kiinnikö? - Jep.
Avatkaa.
- Avatkaa ovi! - Minun on päästävä sisälle.
Avatkaa. Kello on 10.00. Minun on mentävä töihin.
Tullaan myöhemmin takaisin.
Jotain on vinossa. Se ei voi olla kiinni.
Anteeksi.
Anteeksi, sir. Päivää.
- Mene pois. Pankki on suljettu. - Mutta rahani ovat siellä.
- Tarvitsen rahani. - Et voi saada rahojasi.
- Miksi? Sano miksi. - Mene kotiin. Pankki on tehnyt vararikon.
Kaikki säästöni!
Opiskelurahani olivat siellä. Heillä on minun rahani.
- Ne ovat opiskelurahojani. - Rahasi ovat mennyttä.
Mennyttä!
- Mutta mistä on kyse? - Rahoja ei ole, äiti.
Meidän kaikkien täytyy aloittaa alusta.
- Mitään ei ole enää tehtävissä. - Se tuntuu niin väärältä.
Ne olivat seitsemän vuoden säästöt.
Et ole ainoa, jolla oli siinä pankissa rahaa.
Niin nyt vain kävi.
- Meillä on vielä toisemme, Viv. - Niin, meillä on toisemme.
Köyhillä ei ole koskaan muuta kuin toisensa.
Reisilaskimossa ei näy jälkeä viillosta. Minähän näytin, miten se tehdään.
Keksin tavan antaa sille nukutusainetta suoneen.
- Mihin panet sitä? - Etutassuun.
Manometri.
Kaikki valmista, tohtori.
Hyvä.
- Voit tehdä viillon. - En ole siihen valmis.
Olet valmis, jos minä sanon niin.
Minä vedän viivan, ja sinä leikkaat sitä pitkin.
Aivan kuin aikoinaan isäsi kanssa.
- Näinkö? - Juuri niin. Pidä kätesi vakaana.
Miksi teemme viillon tähän?
- Päästäksemme käsiksi keuhkovaltimoon. - Ja miten se löytyy?
Se on valtimo, joka johtaa keuhkoihin sydämen oikealta puolelta.
Ei hassumpaa.
Kylkiluiden levitin.
Miksi vahingoitamme Brutus-raukan valtimoita ja laskimoita?
Saadaksemme aikaan traumaattisen sokin, jota tutkia.
Seuraa tätä manometriä.
Ja kuvittele, että Brutus onkin 16-vuotias poika,
joka putosi pelastaessaan kissaa puusta.
Hänellä on aivotärähdys ja lisäksi neljä kylkiluuta poikki.
Isä on vienyt hänet ensiapuun.
Mutta hän on sokissa. Verenpaine on hyvin alhainen.
Elintoiminnot ovat vähäisiä.
Voimmeko pelastaa hänet?
Emme nykyisillä menetelmillä.
Perinteisten oppien mukaan verisuonia pitäisi ahtauttaa.
Olen eri mieltä. Rikotaan sääntöjä. Käytetään minun sääntöjäni.
Ruumis tarvitsee verta.
Annetaan sitä sille.
Mitäs mittari?
Se on yhä laskussa.
Ehkä asiantuntijat ovat oikeassa ja minä väärässä.
Ehkä tapan tämän pojan ja särjen hänen äitinsä sydämen.
Lukemat ovat nousussa.
Elämä on palaamassa.
- Miltä se tuntuu? - Hyvältä.
Oikein hyvältä, tohtori.
Katsotaanpa merkintöjä.
- Missä kymografi on? - Anteeksi mikä?
Kymografi.
- Etkö pannut sitä päälle? - Mikä kymografi on?
Tuo on kymografi. Mikä hemmetti sinua vaivaa?
Tallennan siihen kaiken tarvitsemani tiedon.
- En tiennyt sitä. - Eikö kukaan kuuntele minua?
Voi pahus!
Minun täytyy tehdä kaikki itse.
Koko päivän työ menee hukkaan, ja minun täytyy aloittaa alusta.
Onko aivoissasi sahajauhoja vai pelkkää paskaa?
Minne luulet meneväsi? Hyvä on, painu pois täältä.
Jessus.
- Odota hetki. - Minua ei kasvatettu sietämään tuollaista.
Anteeksi, että kiivastuin.
Apulaisiltani kestää yleensä kuukausia oppia sama kuin mikä sinulta käy hetkessä.
Tämä ei toistu.
Minä pyydän.
VALKOISTEN KÄYMÄLÄ
VÄRILLISTEN KÄYMÄLÄ
PESULA VAIN VALKOISILLE
VAIN VÄRILLISILLE
Hyvät naiset ja herrat. Voisitteko soittaa hiljempaa?
Kiitos, hyvät naiset ja herrat.
Kerroin kenraali Cunninghamille,
miten ylpeitä olemme siitä, että Al valitsi juuri meidän lääketieteellisen tiedekuntamme.
Kerrotko meille, mitä sanoit, John?
Mielihyvin, Walter.
Olen juuri palannut kuukauden matkalta rintamalle.
Pohjois-Afrikan ja ltalian kenttäsairaaloissa
on tuhansia poikiamme,
joiden on kiittäminen tri Blalockin sokkitutkimuksia hengestään.
Haluan kaikkien täällä tietävän, miten kiitollisia hänelle olemme
ja miten ylpeitä teidän kaikkien pitäisi olla.
Kannatetaan.
- Tervetuloa, tri Blalock. - Kiitos.
Kiitos, kenraali. On hienoa saada sinut tänne, Al.
Mutta itse asiassa me halusimme Maryn.
Kirurgisen osaston uusi johtaja,
vanha ystäväni tri Alfred Blalock.
Kiitos, Walter.
Mary ja minä toivotamme teidät kaikki tervetulleiksi kotiimme.
Niin kuin myös lapsemme.
- Vie heidät heti nukkumaan, Sadie. - Ei!
Kiitoksia, että otitte minut vastaan kuin tuhlaajapojan
vietettyäni 15 vuotta Tennesseen takametsissä.
Se, että olen taas täällä...
Unelmat voivat toteutua.
Te olette maan parhaita kirurgeja, ja on kunnia olla esimiehenne.
Käyttääkseni ajankohtaista ilmausta:
"Me yhdessä valtaamme rannat."
Paljastamme lääketieteen salat.
Saavutamme sellaista edistystä, josta Hopkins tunnetaan.
Tiedän, että pääsemme yhdessä pitkälle.
Vaikka tämä ei kuulosta vaatimattomalta,
etsin uutta käänteentekevää keksintöä.
Ei riitä, että olemme hyviä kirurgeja.
Meidän pitää olla myös hyviä tutkijoita. Onko kellään uusia ideoita?
Ihonsiirtoja? Eri ihotyyppien testaamista?
- Eikö iho olekin vain pakkaus? - Ei, se suojaa tulehduksilta.
Anteeksi, voinko ehdottaa jotakin?
Totta kai. Olen avoin ehdotuksille. Mikä nimenne olikaan?
- Olen Harriet Lane -lastenklinikan johtaja. - Tri Taussig. Niinpä tietysti.
Tri Longmire, tri Kelven, tri Cooley.
- Olen kuullut tutkimuksistanne. - Tutkin sydämen epämuodostumia.
Voi pojat. Naiset ja heidän sydämensä.
Vivien, hakisitko tri Taussigille juotavaa?
- Mitä saisi olla? - Pidän samppanjasta.
Annetaan inspiraation suonelle kyytipoikaa.
Tri Taussig, kertokaa vielä.
Tähän asti tautia on pidetty mahdottomana hoitaa,
mutta en usko, että niin välttämättä on. Tarkoitan Fallotin tetralogiaa.
- Sinisiä vauvoja. - Nämä lapset eivät ole sydänvikaisia.
Hengitysvaivojen syynä on ahtauma keuhkoihin johtavassa päävaltimossa.
Keuhkoahtauma.
Kuolleisuus on 100 %.
Olen nähnyt satojen syanoottisten lasten kuolevan.
Tänään hoitoon tuli vauva. Hän kuolee varmasti,
koska kellään ei ole ollut rohkeutta leikata häntä.
- Ehkä siihen on hyvä syy. - Lievästi sanoen.
Ei sydäntä voi leikata.
- Sitä ei ole todistettu. - Siinäpä se.
- On mahdollista... - On tarpeen pysäyttää sydän
ja korjata vika kolmessa minuutissa.
Siihen mennessä potilas on kuollut.
Täytyy olla jokin konsti lisätä keuhkoverenkiertoa.
En usko, että olisi mahdollista korjata vikaa sydämen seinämissä...
Kammiovärinää aiheuttamatta.
Ehkä on jokin keino välttää verenkiertoon kajoamista...
Jos keskitymme keuhkovaltimoon.
Kuka kumma sinä olet?
- Toin pirskeistä tuliaisia. - Yritän saada hänet nukkumaan. Odota.
Nukupa nyt.
Ovatko tytöt menossa nukkumaan?
Yläkerran paritonninen naapuri melkein tuli katon läpi.
- Täytyy korjata se. - Korjaatko myös paksun miehen?
Saisit hänet lopettamaan kiljumisen, kun tytöt yrittävät nukkua.
Maista maustettua kananmunaa. Se on tosi hyvää.
Nashvillessä ne ovat parempia.
- Haluan palata kotiin, Viv. - Tämä on ensimmäinen viikkomme, Clara.
Muistatko, kun puhuit siitä? Jos emme viihtyisi täällä?
- Muistan. - Läheisemme ovat Nashvillessä.
Meillä oli koti hyvällä alueella. Hyvät koulut. Ei tällaista...
En ymmärrä, kuinka selviämme palkallasi.
Suostuit tarjoilijaksi juhliin, että pärjäisimme.
Yritä ymmärtää. Aloitin Vanderbiltissä vahtimestarina.
Tri Blalock näki, mihin pystyn, ja antoi minulle tilaisuuden.
Kun hänelle tarjottiin paikkaa Detroitissa,
hän ei huolinut sitä, koska minua ei otettu.
Nyt olen huippukirurgin apulainen
maan ykkösyliopistossa.
- Olen hyvässä asemassa. - Entä opiskelusi?
Älä muistuta siitä. Meillä on nyt perhe.
On tärkeää tehdä töitä, kulta.
Se on todellinen tilaisuus, ja pidän työstäni.
Minun tunteillani ei siis ole väliä, eihän?
Sinä tiedät, että on.
JOHNS HOPKINS -SAIRAALA
Näetkö tuon miehen?
Se on Johns Hopkins itse.
Sir William Osler, nykyaikaisen amerikkalaisen lääketieteen isä.
William Halstead, joka keksi rintarauhasen poiston.
Näytän sinulle muitakin.
Anteeksi. Kaikki työntekijät merkitsevät korttinsa takaovella.
- Hän on seurassani. - Ei sillä ole väliä.
- Tiedätkö, kuka olen? - En, sir.
Tri Blalock, kirurgian professori.
Meillä on sääntömme.
Nähdään labrassa, Vivien.
Sinun täytyy leimata korttisi.
Kiitos.
Taidamme olla perillä.
Milloin tämä paikka on ollut viimeksi käytössä?
Hommaa tänne siivooja. Tavataan tunnin päästä Harriet Lane -osastolla.
Katsotaan, onko tri Taussigin ideassa itua.
- Anteeksi. - Huomenta.
Mistä löytäisin jonkun siivoamaan tämän laboratorion, tohtori?
- Kenelle luulet puhuvasi? - En ole varma.
Olen Vivien Thomas, huolehdin tri Blalockin laboratoriosta.
Olen tri Edgar V. Hecker.
Laboratoriopuolen esimies. Haluan kahvin ja munkin.
Tohtori.
Tässä täytyy olla jokin sekaannus.
En siedä röyhkeyttä. Saat vielä nähdä.
- Tohtori, ei ole monta... - Mitä?
En oikein kuule tällä korvalla.
Olette yksi harvoja naislääkäreitä, joita olen nähnyt täällä.
Ainakin minä saan tulla etuovesta sisään.
Täällä on vanhempia lapsia.
Miksi he istuvat tuolla lailla?
Eräs pikkupoika sanoi, että se helpottaa hengittämistä.
Se estää veren pääsyn jalkoihin ja työntää veren keuhkoihin.
Molempien iho on sinertävä.
Nyt hän tulee.
- Tri Blalock. Tervetuloa. - Anteeksi, Helen.
Tässä on Saxon-vauva, josta kerroin illalla.
Kiitos.
Yleensä hän hymyilee, kun joku tekee noin.
Päivää, mrs Saxon.
- Mikä tuo on? - Se on oksimetri.
Se mittaa veren happipitoisuuden.
Hän näyttää viluiselta. Mutta en voi pitää häntä sylissäni.
Se ei kuulemma ole hänelle hyväksi. Hän ei saisi edes itkeä.
Kuinka vauvaa voi estää itkemästä? Varsinkin, kun häntä ei saa syliinsä.
Verisuonten muodon ja koon muuttumisen voi havaita sydänten kasvaessa.
Irrotin ruumiinavauksessa joidenkin potilaiden sydämen
tutkiakseni niitä.
Ihme, että he elivät lainkaan tällaisten sydänten kanssa.
Tri Gross Harvardista sanoi, että vain Jumala voi korjata
vasemman aortankaaren ahtauman.
Ehkä tuo lausunto kertoo enemmän Harvardista kuin Jumalasta.
Kuinka paljon aikaa vauvalla on jäljellä?
Kuusi kuukautta. Korkeintaan vuosi.
- Se ei ole oikein. - Oletko valmis tutkimaan tätä?
Haluan nähdä kaikki merkintäsi aiheesta.
Haen ne heti paikalla.
Kiitos.
Pane kirjat pois, Vivien.
Ei tuhlata aikaa teoreettiseen roskaan.
Aloitetaan kokeet.
Neljä erillistä sydänvikaa, jotka vaikuttavat yhdessä.
Keuhkovaltimo on ahtautunut
päävaltimossa ennen haaraumaa.Se vähentää veren virtausta molempiin keuhkoihin.
Ja aukko kammioväliseinässä
aiheuttaa laskimoveren takaisinvirtausta valtimoverenkiertoon
keuhkojen sijasta. Se aiheuttaa vauvoissa sinisyyttä.
Vauvan sydän on hauras.
Se on varsinainen miinakenttä.
Ensiksi on selvitettävä, voimmeko saattaa koirat samaan tilaan.
Sitten ne on yritettävä parantaa.
Sinä juot liikaa kahvia.
Balzac joi 300 kuppia kahvia päivässä.
Tietysti, hänhän kuoli puhjenneeseen vatsahaavaan.
Emme luultavasti voi tehdä tätä laboratoriossa.
Oletko varma, että haluat ryhtyä tähän?
Vuonna 1929, kun sairastin tuberkuloosia...
..röntgenkuvat paljastivat ison ontelon vasemmassa keuhkossani.
Makasin parantolan
jäätävällä verannalla New Yorkin osavaltion pohjoisosassa
18 huopaa päälläni.
Minusta näkyi vain nenänpää.
Jatkuva kuoleman pelossa eläminen on pelottavaa.
Vannoin silloin...
..että jos parantuisin, tekisin jotain merkittävää.
Tunnen joka solullani,
että haluan ryhtyä tähän.
On helvetillistä käsitellä lasten kolme tai neljä millimetriä paksuja verisuonia.
Se on kuin ompelisi spagettia.
Ompeleiden on oltava mahdollisimman pieniä.
Meidän on tehtävä omat välineemme.
- Voimme olla vielä pulassa, Vivien. - Pahassa pulassa.
- Tri Alfred Blalock, kutsu leikkaussaliin. - Ne saavat minut hulluksi.
Tämä kirottu sota.
Lääkäreitä ei ole tarpeeksi. Minulla on ennätysmäärä leikkauksia.
Minä en leikkaa vaan opetan.
Tämä tutkimus jää etupäässä sinun harteillesi.
Mitä sinä tarvitset?
Tarvitsen puristimen, joka on vauvoille tarpeeksi pieni
mutta niin vahva, että se estää verenvuodon.
Entä hengityslaite?
Kunpa saisin paineistetun kaasunaamarin, mutta tämä sota...
Kuinka helkkarissa voin tehdä kokeita, jos ei ole edes laitteita?
Ole hiljaa.
Sinä suututit Ed Heckerin.
Tarkoitatko, että häiritsin hänen iltapäiväuniaan?
En tajua suhdettasi siihen poikaan, Thomasiin.
Miksi toit hänet tänne?
Olemme olleet yhdessä 12 vuotta.
Hän on todella hyvä työntekijä.
Lyödäänkö vetoa?
50 dollaria.
- Anna hänen olla, Dick. - Lyödään vetoa.
Sinun huhutaan suunnittelevan sydänleikkausta.
Sepä on kiehtova huhu.
Emmekö saisi sulan hattuumme, jos tekisimme sen ensimmäisinä?
Saisimme todella. Mutta suonette anteeksi epäilyni.
Ei ole mitään syytä olettaa, että se onnistuisi.
Kaikki viittaa siihen, että se ei onnistu.
Meistä useimmat pitävät riskejä valtavina.
Minkäänlaista edistystä ei ole tapahtunut.
Siinä, missä sinä näet riskejä, minä näen mahdollisuuksia.
Sinun pitää hoitaa pesuallas 4-B:ssä. Ja nämä rappuset piti korjata.
Suo anteeksi, on ollut töissä kiireitä.
Maksan sinulle 7 dollaria kuussa työstäsi. Sinun täytyy olla nopeampi.
Liittoutuneet taistelevat Cassinossa.
Saksalainen kenttämarsalkka Kesselring on niittänyt mainetta eräänä harvoista...
Tämä on hyvää, kulta. Siinä on tänään potkua.
Se on samaa kuin eilenkin. Panin sen vain lautasen toiselle puolelle.
Se on joskus parempaa seuraavana päivänä.
Toivon niin. Tiedätkö miksi?
Huomenna on hakkelusta à la kuningas.
Tänään hakkelusta à la kuningatar.
Voisin etsiä työpaikan.
Kuka hoitaisi tyttöjä?
Tiedän, ettei tämä ole Nashville.
Ja tiedän...etten pystyisi käymään töissä ilman sinua.
Isäni huolehti meistä, minä huolehdin teistä.
Ja kaikki menee hyvin. Me pärjäämme.
Olet oikeassa. Pärjäämme täällä.
Tätä menoa meiltä loppuvat koirat.
On kulunut jo kolme kuukautta, ja olen lähempänä vain eläkeikää.
Asiat edistyvät joskus hitaasti, vaikka toista toivoisi.
Ratkaisu häämöttää. Veren happipitoisuus on laskenut 30%:iin.
Koira oli vain vähän sininen. Se on saatava samaan tilaan kuin vauvat.
- Mikä on ongelmana? - Aina kun supistan, koira kuolee.
Olen kokeillut nailonia, sidelankaa ja napanuoran sidontalankaa.
Meidän pitää kokeilla jotain muuta.
Unohdetaan supistaminen.
Kokeile osittaista keuhkolohkon poistoa. Poista oikean keuhkon molemmat lohkot.
Tee valtimoista laskimoihin aukko aortan mediaaliseinän
ja keuhkovaltimon välille.
Lähden nyt leikkaussaliin.
Se on hyvä ajatus, tohtori. Kiitos.
- Pahus! - Teit parhaasi.
Se ei olisi voinut onnistua.
Voin aina onnistua.
Hae minulle ruumiinavauspaperit.
Paska.
Hitto.
- Mikä se on? - Uusi hengityslaite.
Pengoin tavaroita konekaupassa.
Se ei ole kaunis, mutta se toimii.
Se on kaunis.
Tiesin voivani luottaa sinuun. Olet täällä ainoa, johon voin luottaa.
Muut kai näkisivät mielellään minun epäonnistuvan.
Mary!
- Ulkona on ambulanssi. - Hyvää iltaa.
Kenraali Cunningham tarvitsi apua haavoittuneiden kuljettamiseksi laivalta.
Tarjouduin kuskiksi.
- Sepä upeaa. - Ei oikeastaan.
Minulla riittää aikaa.
Eikö hän suostunut menemään sänkyyn?
Ei ennen tuloasi.
Tiedätkö, mitä hän sanoi?
Hän sanoi haluavansa olla isona potilas,
että näkisi isänsä.
En muista, että olisit pitänyt työkaluvyötä, kun astuit seuraelämään.
En ole tainnut pariin viikkoon palata kotiin ennen yhtätoista.
Ei, siitä on 23 päivää.
Ei niin, etten tietäisi, millaista on olla lääkärin vaimo.
Mutta minulla on sinua ikävä.
Kaikki muuttuu vielä.
Pahemmaksi varmaan.
- Hei, Vivien. - Tri Longmire.
- Onko tri Blalock paikalla? - Ei, ei ole.
En tiedä, missä hän on. Voitte kysyä toimistosta.
Onpa mielenkiintoista. En ole ennen nähnyt tuollaista puristinta.
- Se on pieniä verisuonia varten. - Mistä sait sen?
Kyhäsin sen kasaan rojusta, jota satuin löytämään.
Jo alkoi Lyyti kirjoittaa.
Et edes katso.
Se on kuin tulisi myöhään kotiin.
Huoneen tuntee pimeässäkin.
- Se näyttää mahdottomalta. - Jos minä pystyn siihen, pystytte tekin.
Näettekö tämän langan tässä?
Niin saa vetoa ompeleeseen,
sillä aukon pitää näkyä.
Olisi hauska työskennellä joskus kanssasi.
Se sopii hyvin, tri Longmire.
Päivystykseni alkaa kymmenen minuutin päästä, mutta voin tulla torstaina.
Sopii hyvin. Hyvää päivän jatkoa, tohtori.
- Mitä sinä täällä teet? - Olin käymässä täälläpäin.
Korkeimmassa oikeudessa. Juttu meni sinne lopulta.
Kuinka kauan sitä on jatkunut, yhdeksän vuottako?
- Ei, 12 vuotta. - 12 vuotta!
Se on pitkä aika.
Kerro, millaista siellä oli?
Ensin sisään astui yhdeksän valkoista miestä.
Sitten lautakunnan lakimiehet.
Meidän asianajajamme Thurgood Marshall näytti vähän orvolta.
Tiedätkö, mitä he sanoivat?
Että koska värilliset opettajat elävät halvalla Nashvillessä...
..meille pitäisi maksaa paljon vähemmän kuin valkoisille opettajille.
Mutta Thurgood sanoi, että hän olisi närkästynyt,
jos niin kävisi.
Hän nousi ylös ja sanoi valkoiselle lakimiehelle: "Olette tietämätön.
"Oletteko koskaan lukenut perustuslakia?
"Perustuslain 14. lisäyksessä on kohta yhtäläisen lain suojasta. Sen mukaan
ketään ei voi syrjiä rodun perusteella."
Taivas, että hän oli hyvä, Viv.
Taisimme säikäyttää koululautakunnan.
Se on hyvä juttu, Harold. Milloin asiasta päätetään?
Siihen kuluu kuukausia.
En tiedä, mutta voin odottaa. Olenhan jo odottanut vuosia.
Kaikki ne puhelinsoitot yömyöhällä.
Valkoiset uhkasivat tappaa minut, jos en luopuisi syytteestä.
Heille on näytettävä, ettet siedä sellaista kohtelua.
Usko minua, sinun täytyy jättää tämä surkea paikka
ja se kurja työsi.
Harold, tri Blalock tekee parhaansa puolestani.
Se ei riitä.
Hän jättää kokeet minun huolekseni.
- Huolehdin koko labrasta. - Mutta korvaako hän sen sinulle?
- Vivien tekee tärkeää tutkimustyötä. - Hän on unohtanut isoisän opetukset.
Hän katui, että esitti niin kiitollista, kun vapautui,
sillä se ei ollut todellista vapautta.
Minä muistan.
Miksi annat hänelle noin paljon? Mikä minussa on vikana?
Ei mitään, jos huolehdit vain omista asioistasi.
Sinulla on valkoinen takki, mutta olet 3. luokassa niin kuin minäkin.
Minulla on kaksi virkavuotta enemmän kuin sinulla. Tienaan siksi enemmän.
Älä kuvittele olevasi jokin iso kiho täällä.
Anteeksi, kamu. Mitä 3. luokka tarkoittaa?
Se tarkoittaa palkkaluokkaa.
Ja mikä tämä tässä on, rouva?
Työnluokitus.
Mikä on 3. luokka?
Huoltotyöntekijä.
Olen laboratorioapulainen. Tämä ei voi olla oikein.
"Vivien Thomas."
No niin. Tässä se on.
"Vivien Thomas, 3. palkkaluokka."
Kiitos.
- Kuinka sujuu? - Tämä verisuoni kestää sitomista.
Onko täällä edistytty?
Jos tapat tuon koiran, vähennän sen palkastasi.
Selvän teki. Tri Longmire, voisitteko te ommella tämän kiinni? Kiitos.
Älähän nyt, Vivien.
Puhe palkanvähennyksestä oli leikkiä.
Se on hyvä, sillä tienaan vain 16 dollaria viikossa.
- 16-tuntisesta päivästä. - Enempää ei voida maksaa.
Enempää ei makseta 3. luokan työntekijälle.
Mitä sinä tarkoitat?
Kuulun siihen palkkaluokkaan.
Mitä väliä nimityksillä on?
Me molemmat tiedämme, kuinka tärkeää työsi on.
Jos työni on niin tärkeää, miksi olen 3. palkkaluokassa?
Kaksi palkkaluokkaa alempana kuin toimeni edellyttää.
En tiedä. En kiinnitä huomiota byrokraattisiin yksityiskohtiin.
Hopkinsin avustajilta edellytetään opistotason koulutusta.
- Ja minne sinä menet? - Lähden korjaamaan rappuja.
Täällä riittää tekemistä.
Saanko luvan tehdä töitä vuokraisännälleni, että saan vuokran maksettua?
Tri Blalock, tulisitteko te tänne?
Ette voi uskoa tätä.
Katsokaa happimittaria.
Ikenet ovat siniset. Vivien teki sen.
Sammuta moottori, Alfred.
Toin hänet tänne. Annoin hänelle tämän tilaisuuden.
Minä en päätä palkoista. En tiedä, mitä muuta voin tehdä.
Tunnet syyllisyyttä.
Mistä tuntisin syyllisyyttä?
- Siitä, ettet lähettänyt häntä opiskelemaan. - Olisiko minun pitänyt?
Totta kai. Sanoit, että se oli hänen unelmansa.
- Hän mainitsi siitä kerran minullekin. - Tiedät, että tarvitsen häntä.
Ei kai yksi ihminen voi tehdä hyvää määräänsä enempää.
Onnea koiran johdosta.
Ehdottamasi palkankorotus... Kuinka tärkeä se on?
Hänen ansiostaan voin olla yhtä aikaa monessa paikassa.
Etkö voi palkata opiskelijaa?
En voi. Hänen kätensä ovat minulle tärkeät.
Hän ymmärtää ohjeitani.
Paremmin kuin kukaan muu.
Pyydätkö minua kiertämään sääntöjä värillisen apulaisen takia?
Olen lähellä läpimurtoa, Walter.
Tarvitsen hänet jatkaakseni tutkimustani. Voinko luottaa apuusi?
Päivää, Clara.
Tri Blalock.
Tulkaa sisään, sir.
Kiitos.
Onko Vivien kotona?
Hän on laittamassa lapsia nukkumaan.
Näiden 13 vuoden aikana
ette ole tainnut koskaan käydä meillä.
En muista, että minua olisi kutsuttu.
Professori. Onko sattunut jotakin?
Järjestin sinulle palkankorotuksen. 25 dollaria kuussa lisää nykyisen palkkasi lisäksi.
Se on 300 dollaria vuodessa.
- Mikä työnluokitus? - Leikkaussaliavustaja. Sait ylennyksen.
Ylennyksen. Nykyisiin tehtäviinsä.
Anteeksi mitä?
Nyt voit maksaa vuokrasi ja keskittyä tutkimustyöhön.
Mitä oikein teit labrassa Pontiukselle?
Tein, mitä ehdotitte. Osittaisen avanteen.
Ompelin päävaltimot ja laskimot yhteen
ja kaksi keuhkolohkoa.
Loimme koiralle sinisten vauvojen sydämen.
Loimmeko me?
Nyt kun meillä on sydänvian malli, voimme löytää parannuskeinon.
Ja vaikka oli hauska käydä luonasi,
panetko pahaksesi, jos hankin sinulle puhelimen?
En ollenkaan.
Kiitos.
Shuntti.
Anteeksi, tohtori. Mitä sanoitte?
Meidän täytyy tehdä shuntti, jotta saamme keuhkoihin enemmän happea.
En ymmärrä, miten se onnistuisi.
Muistatteko te, kun olimme Vanderbiltissä
ja yritimme nostaa keuhkojen verenpainetta?
Niin, yhdistin solisvaltimon keuhkovaltimoon.
Emme onnistuneet nostamaan verenpainetta, mutta verenvirtaus parani.
Sitähän nämä vauvat tri Taussigin mukaan juuri tarvitsevat.
Siinäpä se. Teemme ohituksen.
Otamme valtimon ja muutamme sen suuntaa.
- Systeemisestä keuhkoverenkiertoon. - Keuhkojen kautta.
Se on pitkä kiertotie, mutta se johtaa perille.
Meidän kannattaa työskennellä oikealla puolella.
Mutta hermo on tiellä, ja jos se menee mutkalle...
- Se palaa äänihuuliin. - Ja kaulavaltimo on tässä.
Saatamme tuhota aivot, jos vahingoitamme sitä.
Lohduttava ajatus.
Solisvaltimo...
Sido se tästä.
Sen jälkeen
leikkaa se aivan solisluun alapuolelta.
Käännä se alaspäin
pitkäksi kaareksi.
Kestääkö se, jos vedämme sen 10 senttiä alemmaksi?
Jos kätesi eivät tärise liikaa.
Kiitos luottamuslauseesta.
Kukaan ei ole ennen tehnyt mitään näin vaikeaa.
Muuttanut verenkierron suuntaa.
Ja muuttanut sinistä pinkiksi.
Ja kuolemaa elämäksi.
Sanokoot säännöt mitä tahansa,
tämä tyttö haluaa elää.
- Haavanlevitin. - Ei, vaan ommel.
Emmekö voisi joskus tehdä asioita minun tavallani?
Olkoon. Ommel.
Voinko näyttää teille jotain, tohtori?
Kiitos.
- Tarvitsetko apua? - En tarvitse. Kiitos.
Minun pitää supistaa aukkoa.
Noin. Se on ikiomanne, tohtori.
Tunnetteko liitoksen?
Oletko varma, että teit tämän, Vivien?
Tämä on kuin Jumalan kätten työtä.
Mr Saxon ja mrs Saxon.
Tiedän, että olemme liukkailla jäillä. Tähän liittyy riskejä.
Mutta luulen, että tiedämme nyt, miten tyttärenne sydämen voi korjata.
Miten?
Oliko Norfolk asemapaikkanne, mr Saxon?
Kyllä, sir. Olen mukana korjaamassa Spencer-alusta merikelpoiseksi.
- Ettekö te olekin konepuolella? - Kyllä, sir.
Joutuisin vaihtelemaan tyttärenne sydämeen johtavien putkien paikkaa.
- Vaihtamaan putkien paikkaa? - Niin.
Sydämeen ja sydämestä keuhkoihin verta kuljettavat valtimot ovat kuin putkia.
Olen onnistunut vaihtamaan niiden paikkaa.
- Niinkö helppoa se on? - Ei se ole helppoa.
Ei mikään leikkaus ole. Ja tähän leikkaukseen liittyy erityisiä komplikaatioita.
Mutta se kannattaa silti.
- Me juttelemme tästä, tohtori. - Se on hyvä ajatus.
Vauvan leikkaaminen on vaikeaa.
Toinen hänen keuhkoistaan täytyy painaa kasaan.
Hänen ihonsa on jo niin sininen.
Hän ei saa tarpeeksi happea,
ja meidän täytyy rajoittaa keuhkojen toiminta puoleen.
- Oletko jo tehnyt ne uudet puristimet? - Teen niitä juuri.
Mitä jos silppuan hänen sisuksensa puristimilla? Niin moni asia voi epäonnistua.
Jokainen sekunti on tärkeä.
Minuuttikin on liian pitkä.
Yksikin minuutti, jona happiköyhää verta virtaa aivoihin,
joka sekunti, jona verenvuoto on voimakasta...
Tarkoitatko, ettei minun pitäisi sallia ihmettä vauvani pelastamiseksi?
Emme voi vaatia ihmeitä.
Jumalalla on suunnitelmansa. Ehkä se on vain hyväksyttävä.
Olin niin onnellinen, kun odotin Eileenia.
Minulla ei ole ollut tarpeeksi aikaa. Miksei Jumala anna minun tutustua häneen ensin?
En halua toimia vastoin Hänen tahtoaan.
Mutta miksei Hän voi haluta...
..että tämä lääkäri pelastaa lapseni?
Professori Blalock.
Mrs Saxon kertoi, että aiotte leikata hänen vauvansa.
- Oletteko nähnyt lapsen? - Käyn joka päivä häntä katsomassa.
Aiotteko yhä tehdä leikkauksen? Onko teillä ollut onnea kokeissa?
Ehdottomasti. Kaksi viikkoa sitten tein onnistuneen shuntin koiralle.
Ette kai ryhdy tähän jonkin koirakokeen vuoksi.
Montako ihmistä olette pelastanut?
Olette tekemässä koetta, ette leikkausta.
Tiedän vaistonvaraisesti, että luonto on tehnyt virheen, jonka voin korjata.
Kiinnostaisiko teitä nähdä, mitä olen puuhaillut, lsä?
Juuri nyt vaistoni sanovat, että teidän on parasta tulla takaisin joskus toiste.
Mitä? Kunnian tavoittelunne on turhamaista ja röyhkeää.
On oltava röyhkeä, että pelastaa jonkun hengen leikkauksella.
Epäilemättä. Mutta jos ette taivu Jumalan tahtoon
ja loukkaatte viattoman sydämen puhtautta,
syyllisyyden taakan kantavat vanhemmat, ette te.
Kuten sanoitte, ehkäpä Jumala yrittää tappaa tämän lapsen.
Minä en.
Katso tätä. Shuntti ei toiminut.
Se näyttää suistuneelta junalta.
Miten sinun kävi, Pontius?
- Ehkä meidän pitäisi lopettaa nyt. - Ei.
Oliko se väärä verisuoni?
Mitä hittoa on tekeillä?
Nouse ylös, Viv.
Herää. Kaikki on hyvin.
Ei hätää, kulta.
- Näet vain painajaista. - Hyvä luoja.
Missä hitossa olet ollut, Vivien?
Näin viime yönä unta valkoisesta naisesta.
Ehkä on parasta, että pidät sen omana tietonasi.
Ei. Tiedän, että se oli Eileen Saxon. Hän oli aikuinen.
Hän istui nurkassa kutomassa.
Häneltä pääsi vauvamainen äännähdys, ja hän kaatui maahan kuolleena.
En nähnyt sitä, mutta tiesin, että hänen rinnassaan oli vauvan sydän.
- Hän vain kaatui kuolleena maahan. - Mitä hittoa sillä on tekemistä...
Tikit eivät kasvaneet.
Kun teimme Pontiusille shuntin, se painoi 5 kiloa. Paino nousi 10 kiloon.
- Se rikkoi ompeleen. - Kiristäminen ei toimi.
Tarvitsemme uuden ompelutekniikan.
Takaseinässä ommel on jatkuvaa, etuseinässä on yksittäisiä ompeleita.
Siten oikovirtaus lisääntyy.
65-prosenttinen hapetus. Hänen tilansa huononee niin nopeasti.
- Onko meillä aikaa harjoitella leikkausta? - Emme voi aikailla.
- Entä uusi ompelemistekniikka? - Kokeilemme sitä huomenna.
Tulkaa katsomaan. Vivien Thomas leikkaa apulaisenaan huippukirurgimme.
Vedä suonen yhdysaukko
pitkälle kaarelle.
En näe. Näetkö sinä, Vivien? Voisitko kääntää lamppua?
Ovatko puristimet yhä paikoillaan?
- Ovat. - Onko yhtään vuotoa?
Ei yhtään.
Ja nyt alkaa hankala vaihe.
Jatkuvat ompeleet takaseinälle...
..yksittäiset eteen.
Irrotan puristimen.
Pärjää nyt, tyttö.
Yritä pärjätä.
Noin, ja vähän vielä.
Tunnen veren virtaavan keuhkoihin.
- Kerro Saxoneille, että leikkaamme, Helen. - Voit olla siitä varma.
Te pärjäätte.
Kyllä, nyt kun olen nähnyt mestarin työssä.
Koirien mestarin.
Isäsi pitäisi olla sinusta ylpeä.
Kyllä kai hän onkin.
Minun isäni oli ylpeä vain siitä, että osasin heiluttaa korviani.
Hän on varmaan ylpeä leikkauksesta.
Hän on kuollut.
Uskon, että kuolleet ovat aina kanssamme.
Mennyttä ei voi erottaa tulevasta
sen enempää kuin oikeaa kättä vasemmasta.
Mutta ne ovat erillään.
Sydän erottaa ne.
Tai yhdistää.
Noli tangere. Älkää koskeko.
Älkää koskeko sydämeen.
Aiomme uhmata tätä ikivanhaa myyttiä.
Kuka haluaa olla läsnä?
Tri Swedlin.
Tri Philmore.
Tri Cooley.
Ja tri Longmire.
Kiitos.
Panet maineesi vaakalaudalle.
Rauhoitu. Tämä ei ole oopperaa.
Eikö lääkärin ensimmäinen periaate ole: "Älä vahingoita ketään"?
Mitä sinä sanoit?
Peruuta se, kunnes olet kokeneempi.
Vauva kuolisi.
- En suostu siihen. - Mutta he tuhoavat sinut.
Minä leikkaan huomenna, Walter.
Pidät kiirettä, koska et halua myöntää vanhemmille,
että puhuit liian aikaisin.
- Sinun pitäisi tulla nukkumaan. - Yritin sitä jo.
Voinko kyytiä sinut huomenna sairaalaan?
Kiitos.
Tarvitsen kyydin. Minusta ei ole ratin taakse.
Kuka tahansa olisi hermostunut.
Ei se sitä ole.
Muistelin vain, mitä kerran sanoit.
Sanoit, että olin ennen villi, en vain kunnianhimoinen.
Mutta mietin, onko kunnianhimoni villinnyt minut.
Tri Taussig, professori.
Haluan vain toivottaa kaikille onnea.
- Kiitos, Vivien. - Kiitos, Vivien.
Tukimme vauvan keuhkovaltimon 30 minuutin ajaksi.
Hänen pitäisi selvitä, kunhan verenpaine on vähintään 60.
Sitä alempi verenpaine olisi varmaan kohtalokas.
- Eikö olisikin, tri Harmel? - Vähintään 60. Aivan totta.
He ovat valmiita, tri Blalock.
Tohtori.
Nyt he tulevat.
Tri Longmire.
Mitä on tekeillä?
He eivät kuuluta häntä.
- Miksi? - Se on sairaalan ohjesääntöjen vastaista.
Kutsukaa Vivien Thomas heti.
Tri Blalock, mikä on vinossa?
Viimeisen kerran. Kutsukaa hänet.
- Voimme kutsua vain lääkäreitä. - Antakaa se kirottu puhelin minulle.
Vivien Thomas, kutsu Vivien Thomasille.
Tule leikkaussaliin välittömästi. Pidä kiirettä, kuuletko?
Blalock tässä.
- Kiitos. - Hyvää onnea.
Jessus.
Jo oli aikakin. Ala jynssätä.
- Jynssätä? - Tulet mukaani.
- Etsi mr Thomasille jotain, minkä päällä seistä. - Mitä varten, tohtori?
Sinä ohjaat minut tämän läpi. Ala pestä.
Mitä hän tekee täällä?
- Mitä hittoa tämä on? - Minä hoidan tämän.
Pitäisikö meidän rukoilla?
Unohda se. Hän ei kuuntele minua.
Tri Blalock, eräs asia.
- Voit palata tehtäviisi. - Tämä kuuluu niihin.
- Näetkö nyt? - Kyllä, tohtori.
Olemme valmiita aloittamaan.
Hyvä. Aloitamme leikkauksen.
Kyllä me selviämme.
Kyllä hänkin selviää.
Etenen vasempaan keuhkovaltimoon
avaamalla sydänpussin
keuhko-ontelon ylimpään osaan saakka.
Vapautan keuhkovaltimon.
Ympäröivistä kudoksista.
- Onko tämä hyvä, Vivien? - Se näyttää hyvältä.
Verisuonipihdit.
Hyvä, eiköhän se pidä kutinsa.
Pystytkö vapauttamaan vasemman solisvaltimon?
Enköhän. Verenpaine?
70 ja laskee vielä.
Älä koske valoon.
Ja nyt...
- Jaan... - Varovasti.
- Pane siihen puristin. - En ylety siihen, tohtori.
Se löytyi. Verenvuoto kontrolloitu.
Näettekö, tohtori?
En oikeastaan näe. Hoitaja.
Hyvä tavaton, etkö näe edes korviani?
Anteeksi, tohtori.
Ommel.
- Verenpaine on 68. - Jatka vain.
Varo päänvaltimoa.
- Niin, kiristä ommelta. - Nyt Vivienin tekemä puristin.
- Mikä puristin? - Tuo tuossa. Se juuri.
Avaamme nyt shuntin.
Verenpaine on 60.
- Ei vaan 59. - Tiedän, olen melkein valmis.
Nyt eteen katkonaista ommelta.
Se on hyvä. Vielä hiukan.
Poistan pienten verisuonten puristimen.
- Näen vähäistä verenvuotoa... - Niin minäkin. Ommel.
- Ei, tohtori, toisinpäin. - Kyllä, kyllä.
Juuri niin.
Verenvuoto kontrolloitu.
Tunnustelen liitosta.
Miltä se tuntuu?
En osaa sanoa, virtaako veri shuntissa.
Se on niin pieni, etten tunne sitä.
Tri Blalock, teidän täytyy nähdä tämä.
Hyvä jumala.
Hänen verenpaineensa nousee.
Tyhjennä veri rintaontelosta. Pane rintakehään putki.
Täytän vasemman keuhkon uudelleen hapella.
Voimme sulkea haavan.
Kuka olisi uskonut tätä mahdolliseksi?
Sydänleikkaus. Ja me teimme sen täällä Johns Hopkinsissa.
- Kiitos, tri Blalock. - Kiitoksia paljon.
Tiesin, että pystyisit siihen.
- Mikä leikkaus. - Uskomatonta.
Lapsella oli niin pienet mahdollisuudet. Kirurgin oli oltava loistava.
Onneksi hänellä oli se nekru.
Thomas pelasti hänet.
Haluaisin nähdä hänen kokeilevan sitä yksin.
Sinä pärjäsit hienosti, Vivien.
Kiitos.
Se oli erinomainen leikkaus, tohtori.
Niin.
Niin minustakin.
Minä ymmärrän, mutta tämä on sairaala. Pyydän teitä puhumaan hiljaa.
Ymmärrän, miltä teistä tuntuu,
mutta lapsia on suunnaton määrä
ja vain yksi lääkäri tekee näitä leikkauksia.
Jos menette toimistoon,
saatte tri Blalockille ajan niin pian kuin mahdollista.
Olen todella pahoillani.
Teen ensimmäisen viillon.
- Oletko siellä, Vivien? - Olen tässä.
Kiitos tilaisuudesta tarkkailla, tri Blalock.
- Se on kunnia. - Hienoa työtä, herrat.
Kiitos. Saanko esitellä kollegani.
Tri Helen Taussig, Vivien Thomas. Tässä tri Craford Tukholmasta.
Ja tri Petrovsky Leningradista.
Olette antanut uskoa kirurgeille koko maailmassa.
Se on todellinen kohteliaisuus noin etevän kirurgin suusta.
Oli ilo tavata, tri Taussig.
- Kiitos. - Tri Thomas.
Sanokaa mr Thomas tai Vivien.
Ettekö ole lääkäri?
Ei, teen vain töitä tri Blalockin kanssa.
Saisinko "sinisen vauvan" leikkauksen lääkärit tähän kuvaan?
Eräs nuori nainen liftasi tänne Appalakeilta poikansa kanssa.
Pojan veren volyymi saattaa olla tarpeeksi alhainen kokeita varten.
Pyydä tri Taussigia varaamaan hänelle aika.
Voisitteko te kaikki katsoa keskelle kuten tri Longmire.
- Helen. - Hyvä.
Kiitos. Katsokaa nyt tännepäin.
Hymyilkää, katsokaa tänne. Liikkumatta.
Hyvä. Ottaisin nyt kuvan vain tri Blalockista.
Juuri noin, sir. Katsoisitteko tänne.
No niin, tohtori.
Oikein paljon kiitoksia.
SYDÄNTEN SANKARI TRI ALFRED BLALOCK
Hyviä kuvia, eikö vain? Tässä lehdessä on aina hyviä kuvia.
Kuvaasi ei näy lehdessä, mutta olit siellä.
Tulen kohta.
Mies, joka on todellinen uranuurtaja,
uhkapeluri, joka ottaa kaikki oikeat riskit.
Mies, jonka sokkitutkimukset ovat pelastaneet lukemattomia ihmishenkiä
ja joka vastoin kaikkien muiden lääkäreiden mielipiteitä
ja ikivanhoja käsityksiä
teki maailman ensimmäisen sydänleikkauksen.
Yritän itse olla punastelematta
esitellessäni teille nyt miehen, joka on tuonut vaalenapunaista väriä
toisten poskille.
Tri Alfred Blalock.
Kiitos. Olen hyvin imarreltu.
Vaikka olen kiitollinen niistä monista lahjoista, joita olen elämäni aikana saanut,
kenties niistä suurin on ollut tuki,
jota olen saanut kollegoiltani viime vuoden aikana.
Hyvä ystäväni Walter Dandy.
Loistavat kollegani, jotka auttoivat minua leikkauksessa -
tri Helen Taussig,
tri William Longmire,
tri Denton Cooley
ja tri Merel Harmel.
Uskon, että mikään ihmisryhmä
ei olisi voinut saavuttaa niin paljon niin vähässä ajassa
olematta niin yksimielinen yrityksissään
tehdä uusia aluevaltauksia.
Lääketieteen toiminta-alueen laajentaminen on jotain, jota pitäisi edistää
ja jonka ei saisi koskaan antaa lopahtaa.
Mitä hittoa tämä on?
Minun pitää tehdä jotain muuta.
Entä meidän työmme?
Teillä on kaikki muut ihmiset, joita kiititte puheessanne.
Mitä sinä tarkoitat?
Belvedere-hotellissa.
Belvedere harjoittaa rotusyrjintää. Olitko siellä?
Livahdin sisälle kuin hotellipoika.
Halusitko sinä veljeillä alan huippujen kanssa?
Et ikinä pääse heidän klubiinsa.
Olisi naiivia luulla muuta. Etkö voi olla aloillasi?
En puhu heistä. En puhu Hopkinsista.
- Puhun teistä. - Minustako?
Olen aina pitänyt puoliasi.
Olen vienyt sinut joka työpaikkaan kanssani,
ja nytkö haluat luopua tästä kaikesta? Minkä takia?
Onko se tapasi osoittaa kiitollisuutta?
En tiedä. Sanokaa te, tohtori.
Vivien, ole ylpeä voimasta, jota sinulla on mielessäsi ja sydämessäsi.
- Ja käsissäni. - Niin juuri, käsissäsi.
Teimme yhdessä historiaa.
Muutimme maailmaa.
Maailmaa.
Olen maailmalle näkymätön.
En välitä siitä. Ymmärrän sen.
Luulin, että täällä olisi erilaista.
En nyt oikein ymmärrä, mr Thomas.
Haluat Morgan State -yliopistoa varten opintolainaa, mutta et halua käydä luennoilla.
Joillakin luennoilla.
Käyn tenteissä. Valmistun...
Luen kemiaa, biokemiaa, luonnontiedettä ja fysiikkaa.
Saan vapautuksen aineista, jotka jo osaan.
Minun täytyy käydä lukio hiukan nopeammin, että pääsen lääketieteelliseen.
Osallistuitteko te tähän uraauurtavaan tutkimukseen?
Kyllä.
Valitettavasti se ei ole mahdollista.
Teidän on käytävä englannin peruskurssi.
Luettava ehkä yhteiskuntatieteitä.
Minulla ei ole siihen aikaa.
Olen 35-vuotias.
Onko minun aloitettava alusta?
Kyllä, mr Thomas. Ikävä kyllä on.
Eikö tämä paikka tarjoakaan mahdollisuuksia värillisille?
Minulla on vaimo, kaksi pientä tyttöä ja poika.
Olen työskennellyt alallani yli...
Melkein 15 vuotta. Olen Nashvillestä, tulin...
DN JOHNSTON PERHELÄÄKÄRI
Miten voin auttaa?
Nimeni on Vivien Thomas. Olen töissä Ralph Wintham -yhtiössä.
Meillä on lääkkeitä, etenkin antasidejä.
Meillä on jo niille toimittaja.
Nämä antasidit estävät gastroesofageaalisen refluksin
- ilman ikäviä sivuvaikutuksia... - Vivien Thomas.
Olitko mukana sinisten vauvojen leikkauksessa?
Kuulin sinusta potilaaltani, joka työskentelee sairaalassa.
Hopkins saa mainetta sinun ansiostasi...
..ja teet nyt tätä.
Minulla ei ole mitään sairaalaa vastaan.
Toimin yhä lääketieteen alalla joskin eri tehtävissä.
Mitä muita tuotteita sinulla on?
Tässä olisi porejauhetta...
Katso, kuka tuli, William.
- No, hei. - Tervehdi isoäitiä.
Hyvä ihme.
Miten voit, kulta? Katso häntä.
Älä juokse. Mene pesemään kätesi. Tuo pikkusisko tullessasi.
Ja varo rappusia.
Entä rakennusala?
Olen ehdottanut sitä hänelle. "Thomas & Thomas."
Ala kukoistaa. Voisimme rikastua.
Hän tietää, etten osaa edes sahata suoraan.
- Se on totta. - Niin, isä.
Huomasin, että postilaatikko oli hiukan kallellaan.
En ymmärrä, miksi jätit opettajan hommat.
En viihtynyt koululuokassa, Clara. Siellä oli liikaa lapsia.
Mutta voitit oikeudessa, joten...
Aivan. Opetuksen jättäminen merkitsee sitä, että olet tuhlannut paljon aikaa.
- Ei... - Ei se minusta ollut ajan tuhlausta.
Jos Harold ei olisi tehnyt mitä teki,
monia värillisiä opettajia petkutettaisiin yhä.
- Heidän pitäisi nimetä koulu hänen mukaansa. - Niin. Harold Thomasin lukio.
Harold Thomasin lukio.
Useimmat nuoret opettajat eivät tiedä lakosta mitään.
- He pitävät palkkaa itsestään selvänä. - Sinulla riittää selityksiä.
Ei maailmalta kannata odottaa kiitosta.
Sitä ei saa koskaan.
- Ja se siitä. - En minä odotakaan, isä.
Etsin jotain, mikä innostaa minua yhtä paljon kuin naulaaminen sinua.
Viv, "Jeopardy" on TV:ssä.
Tulen juuri.
Onko kaikki hyvin?
Ihan hyvin.
Vatsa vähän vaivaa, mutta muuten kaikki on hyvin.
Mikset ota niitä ihme antasiditabletteja, joita aina kehut?
Johtuuko tämä veljestäsi?
Minä kaipaan vanhaa Haroldia.
Hän tuntuu olevan eksyksissä.
Minä kaipaan sinua.
Ajatukseni ovat yhä labrassa.
Eivät vain ajatuksesi, Viv. Sydämesikin on siellä.
En tiedä, mitä minun pitäisi tehdä, Clara.
Olen nolannut itseni jo kyllin.
En voi palata sinne häntä koipien välissä.
Sinne sinä kuulut, Vivien Thomas.
On oma asiasi, miten sinne palaat.
Niin?
Tohtori. Hyvää huomenta.
Miten Euroopan-matka sujui?
Nautin siitä kovasti.
Ja Eurooppa tuntuu kestäneen ajan paineet hyvin.
Miten voin auttaa, Vivien?
Olen tehnyt virheen...
..ja haluaisin paikkani takaisin.
Mikä olisi muuttunut?
Olen yhä sama omahyväinen rontti.
Ei se johdu teistä.
Kyse on työstä.
Pidän työstä.
VIETNAMIN PÄIVÄN KOMITEA
RAUHA VIETNAMIIN
NAISET RAUHAN PUOLESTA
ME VOITAMME VIELÄ
1. LUOKAN KANSALAISUUS
Täällä on eläin joutumassa sokkiin. Mitä me teemme, sir?
Yritittekö sulkea sydämen eteisen ulkoseinän?
Pitele sitä siinä.
- Varovasti. - Selvä.
Te hoiditte tilanteen hyvin, tohtori.
- Oikein hyvin. - Kiitos.
VIVIEN THOMAS LABORATORION ESIMIES
Se alkoi...
Teille on viesti, mr Thomas. Tri Blalock haluaa nähdä teidät.
Anteeksi. Sanokaa, että tulen...
Hän on juuri lähdössä kotiin.
Soitan sinulle myöhemmin, kulta.
Miten tyttösi jaksavat?
He voivat hyvin. Thea on nykyään Morgan Statessä.
- Sen täytyy tuntua hyvältä. - Kyllä.
Miten omat asiasi ovat?
Olen epäonnekseni joutunut kirurgin käsiin.
Onko teillä jotain mielessä, tohtori?
Columbia-yliopisto on tarjonnut minulle opettajan paikkaa,
mutta halusin puhua ensin kanssasi.
Toivon, että tulisit mukaani.
He tietävät työstäsi. Voisit itse päättää tekemisistäsi.
On vaikea kuvitella olevansa siellä ilman sinua.
Kiitos, että ajattelette minua, mutta eiköhän minun pitäisi jäädä tänne.
Voisimme tehdä siellä upeita asioita. Eikö olisi hauska tehdä niin vielä kerran?
Vielä kerran.
Pidän siitä, mitä teen.
Opettamisesta, ihmisten auttamisesta. Työskentelystä nuorten lääkäreiden kanssa.
Viihdyn täällä.
Niin, sinulla on nyt kai omat kuviosi täällä.
Olen nähnyt tämän miehen.
- Hän näyttää hyvin arvokkaalta. - Kiitos, Vivien.
- Siitä on jo aikaa. - Niin, ikä alkaa painaa.
Niinpä.
Se painaa meitä kaikkia.
Kuule, Vivien...
..sanotaan, ettei ihminen ole elänyt...
..jos hänellä ei ole paljon, mitä katua.
Minä kadun...
On asioita, joita kadun.
Mutta mielestäni meidän ei kannata muistella menetyksiä...
..vaan saavutuksia.
Ihmishenkiä, jotka säästimme, ja kyllä me niitä säästimmekin.
- Säästimme niitä monta, eikö vain? - Kyllä.
Ei.
Vivien, Helen tässä.
Olen pahoillani, mutta tri Blalock kuoli viime yönä nukkuessaan.
Me näemme kuoleman joka päivä. Se ei silti tee tätä helpommaksi.
Olen todella pahoillani.
Tänään osoitamme kunnioitusta henkilölle, joka ei opiskellut lääketiedettä,
mutta josta silti tuli yksi maamme eturivin lääketieteen opettajista.
Hän muutti käsityksiämme ihmissydämen toiminnasta.
Ja nyt minulla on kunnia kertoa teille,
että "Johns Hopkins -yliopiston johtokunta
"on päättänyt myöntää uraauurtavasta työstä tiedemiehenä
"ja erinomaisista työstä opettajana ja leikkaussaliavustajana
"kunniatohtorin arvonimen
"Vivien Thomasille".
Onnitteluni, tohtori Thomas.
Kiitos, tri Taussig.
En ole tottunut olemaan huomion keskipisteenä.
Tunnen itseni tällä hetkellä
paitsi vähäpätöiseksi
myös hiukan ylpeäksi.
Kun laskin vasaran ja sahan alas 40 vuotta sitten
ja sain tilaisuuden työskennellä nuoren kirurgin kanssa,
en olisi ikinä arvannut,
että jättäisin jälkeni niin arvostettuun laitokseen kuin tämä yliopisto on.
En olisi voinut kuvitella, että minulla olisi lääketieteelle mitään annettavaa,
mikä ansaitsisi tällaisen tunnustuksen.
Kiitänkin täällä olevia perheeni jäseniä ja ystäviä
yhtä lailla kuin ystäviäni, jotka eivät voineet olla läsnä.
Oikein paljon kiitoksia.
Tämä on myös tilaisuus
paljastaa muotokuvasi, Vivien.
Kutsumme tri Thomasia. Tri Vivien Thomas, tulisitteko kokoushuoneeseen.
"Sinisen vauvan" leikkaus Johns Hopkins -sairaalassa oli alkua sydänleikkauksille.
Nykyään Yhdysvalloissa tehdään yli 1 750 000 sydänleikkausta vuodessa.